ОБЩИНСКА ИЗБИРАТЕЛНА КОМИСИЯ

ОБЩИНА ЧАВДАР

**ПРОТОКОЛ №8**

от 08.10.2019

Днес 08.10.2019г. от 13.00 часа се проведе заседание на ОИК Община Чавдар.

На заседанието присъстваха:

1. Цветанка Иванова Влъчкова – председател
2. Иванка Георгиева Петкова– зам. председател
3. Cашка Димитрова Стефанова – Нешкова – зам.председател
4. Таня Лулчова Илкова– секретар
5. Гана Пеева Радунчева – член
6. Генка Атанасова Иванова - член
7. Йорданка Стоянова Петкова– член
8. Стоянка Михайлова Ковачева – член
9. Иванка Иванова Кузманова– член
10. Анка Стоянова Дурчева– член

Заседанието протече при следния дневен ред:

1. Предприемане на действия за публикуване на одобрените предпечатни образци на бюлетините за гласуване в изборите за общински съветници и кмет на община Чавдар на 27 октомври 2019 г.

2. Предприемане на мерките, позволяващи на избирателите с увредено зрение или със затруднения в придвижването да гласуват в изборния ден и на реда за тяхното оповестяване.

3. Определяне дата, място и час за обучение на СИК в община Чавдар.

След проведените разисквания комисията взе следните решения

**РЕШЕНИЕ**

**№:35** от 08.10.2019г.

Относно: Предприемане на действия за публикуване на одобрените предпечатни образци на бюлетините за гласуване в изборите за общински съветници и кмет на община Чавдар на 27 октомври 2019 г.

На основание чл 87, ал.1 т.9 от ИК и Решение № 34/28.09.2019 г. на ОИК Чавдар,

РЕШИ:

Да се публикуват на интернет страницата на Общинската избирателна комисия – Чавдар, одобрените предпечатни образци на бюлетините за гласуване в изборите за общински съветници и кмет на община Чавдар на 27 октомври 2019 г.

**РЕШЕНИЕ**

**№:36**от 08.10.2019

Относно: Предприемане на мерките, позволяващи на избирателите с увредено зрение или със затруднения в придвижването да гласуват в изборния ден и на реда за тяхното оповестяване.

На основание чл.87, ал. 1, т. 1, чл. 10, чл. 234, чл.235 и чл. 236 от ИК и решение №953-МИ/04.09.2019г. на ЦИК, ОИК Чавдар,

РЕШИ:

1. Избирателните секции на територията на община Чавдар са разположени на едно ниво – на първия етаж на сградата на ОУ „Св.св. Кирил и Методий“ с.Чавдар, поради което е неприложимо комисията с нарочно решение да определи конкретна избирателна секция , в която да гласуват избирателите с увредено зрение или със затруднения в придвижването им. В тази връзка те ще упражнят своето право на избор в секцията, в която са вписани
2. Автомобилите, които превозват избирателите с увредено зрение или със затруднения в придвижването ще влизат през северния вход на двора на училището и ще паркират непосредствено до западния вход на сградата.
3. Достъпът до избирателните секции от избирателите с увредено зрение или със затруднения в придвижването им ще се осъществява през западния вход на сградата
4. В изборните помещения, в които ще се провеждат изборите за общински съветници и кмет в община Чавдар на 27 октомври 2019г. ще бъдат изградени кабини, позволяващи безпроблемно гласуване на избирателите с увредено зрение или със затруднения в придвижването им, позволяващи лични помощни средства, с размери не по-малко от 210/170см, с вход не по-тесен от 90см и плот не по-висок от 85см.
5. Заявки за помощ и транспорт се приемат в изборния ден – 27 октомври 2019г., от общинска администрация Чавдар на телефон 07189/2261 или на адрес: с.Чавдар, ул.“Христо Ботев“ №9 община Чавдар от 8:00 до 17:00 часа.
6. **Действия при гласуване с придружител – права и ограничения:**

* По време на упражняване правото си на избор, в случай, че избирателят е с увредено зрение, с увреден слух или с друго увреждане, което не му позволява да извърши сам необходимите действия при гласуването, председателят на секционната избирателна комисия може да разреши гласуването да се извърши с придружител. При оспорване на решението му от член на комисията, спорът се решава окончателно от секционната избирателна комисия. Придружаващото лице се посочва от избирателя, като имената и единният му граждански номер се вписват в графа „Забележки“ на избирателния списък срещу името на избирателя от член на комисията. Данните на придружителя се вписват и в списъка за допълнително вписване на придружителите(Приложение №80-МИ от изборните книжа), след което придружителят се подписва. Този списък се подписва от председателя и секретаря на СИК.
* Когато увреждането не позволява на избирателя да се подпише, в полето за подпис, член от комисията отбелязва „гласувал“ и се подписва. Това обстоятелство се отбелязва в графата „Забележки“ и в протокола на СИК.
* За избирател, който се придвижва с придружител, но може сам да извърши необходимите действия при гласуването, придружителят се допуска само до кабината за гласуване, след което излиза, докато избирателя гласува.
* Неграмотността не е основание за гласуване с придружител.
* Едно лице не може да бъде придружител на повече от двама избиратели.
* Не може да бъде придружител член на секционна избирателна комисия, представител на партия, коалиция, местна коалиция или инициативен комитет, застъпник или наблюдател.

1. **Оповестяване на мерките** да се извърши чрез:

* Поставяне на местата, определени от кмета на общината за обявяване на избирателните списъци по секции, непосредствено до самите списъци.
* Да се публикуват на официалната интернет страница на общината.
* Да бъдат публикувани на таблото и на страницата на ОИК Чавдар.

Решението в частта от т.1 до т.5 подлежи на съвместно изпълнение с общинска администрация Чавдар съгласно заповед № З – 129/07.10.2019г. на кмета на община Чавдар.

Решението по т.6 да бъде сведено до знанието на СИК 001 и СИК 002, което ще бъде връчено на председателите им при обучението от ОИК.

**РЕШЕНИЕ**

**№:37**от 08.10.2019

Относно: Определяне дата, място и час за обучение на СИК в община Чавдар.

На основание: чл. 87, ал.1, т.1 и т.4 от ИК, ОИК Чавдар,

РЕШИ:

Да проведе обучението на СИК в община Чавдар на 18 октомври 2019г.(петък) от 17:00 часа в заседателната зала на общината. Присъствието на ръководствата на секционните избирателни комисии е задължително.

Обучението да се проведе съвместно с представители на общинската администрация.

Решението да се публикува на страницата на ОИК Чавдар и да се сведе до знанието на председателите на СИК.

Гласували - 10. Гласували - **за**:10 Против: няма

Председател:

/Цв.Влъчкова/

Секретар

/Т.Илкова/